Rong atus taun kapungkur, tembung gastronomi kang wiwitan ana ing jaman modern ya iku ing Perancis ing puisi anggitane Jacques Berchoux (1804).[4] Senajan popularitas tembung mau sansaya mundhak kawit nalika iku, gastronomi isih angel didefinèkaké.[4] Tembung gastronomi asalé saka Basa Yunani kuno gastros kang ateges "lambung" utawa "weteng" lan nomos kang ateges "hukum" utawa "aturan".[4] Gastronomi ngemot studi lan apresiasi saka sekabehing panganan lan ombèn-ombèn.[1] Saliyane iku, gastronomi uga ngemot kawruh kanthi pepak ngenani panganan lan ombèn-ombèn nasional saka pirang-pirang nagara gedhé ing sakubengé dunya.[1] Peran gastronomi ya iku minangka landésan kanggo mangerténi kepriyé panganan lan ombèn-ombèn digunakaké sajroning kaanan-kaanan tertamtu.[1] Lumantar gastronomi bisa kanggo mbangun sawijining gambaran saka persamaan utawa perbedaan pendekatan utawa prilaku marang panganan lan ombèn-ombèn kang digunakake ing pirang-pirang nagara lan budaya.[1]